Paashaas van die Paasfees - Stormfront
Paashaas van die Paasfees
04-09-2012, 05:08 AM #1
Paashaas en die Haan op die Kerktoring.
Paasfees, die haas en paaseiers is eeue ouer as die Christendom. Hierdie simbole is oorgeneem uit die Germaanse mitologie en verweef met die Christen mitologie.
Ostara was ‘n vrugbaarheidsfees. Die Afrikaanse woorde 'oes' en 'oestrogeen' dui op hierdie vrugbaarheid. 'n Baie belangrike simbool van vrugbaarheid uit die verre verlede is die eier. Paasfees staan in Estland bekend as Munadepühad of Eierfees. Hierdie lentefees het om eiers gewentel en is eiers geoffer aan die Lentegodin Ostara. Eiers is ook op 'n bord begrawe in 'n akker, wat as 'n offer beskou was aan hierdie Lentegodin, om die vrugbaarheid van die gewasse te verhoog. Tydens hierdie lentefees was uitbundig fees gevier. Daar was nie alleen baie eiers geëet tydens die fees nie, maar hierdie volksfees het ook spelletjies ingesluit wat met eiers gespeel was. Die speurtog na die eiers in die Paastyd (baie gewild in Europa tydens die Pase) is ‘n oorblyfsel van Ostara.
Benewens die eier as vrugbaarheidsimbool was ook die haas en die hen vrugbaarheidssimbole. Ouers het aan hulle kinders vertel dat hase eiers lê. Dit is verder bekend dat die haas gewy was aan die Liefdes- en Vrugbaarheidsgodin Freya. Ook die Grieke het die haas geoffer aan die Liefdesgodin Aphrodite. In die agtste eeu het Pous Zacharias die eet van haasvleis vebied omdat dit 'n Heidense offerdier was. Ook was die haas geassosieer met die Oudromeinse maangodin Diana. Maar ook die haan het as simbool gedien vir vrugbaarheid. Die haan het in die top van die boom Yggdrasil gesit en is verbind met die koms van die eerste lig in die oggend. ‘n Haan op ‘n stok, met lekkers daaraan (in Nederland bekend as Paaspalm) is ‘n oorblyfsel uit die Ostara. In die tyd van die Ostara was dit gewild om brood te bak in die vorm van hase, hane, henne en eiers. Die kerk het probeer om hierdie "Heidense Offerkoeke" te verbied in 743 tydens die sinode van Leptines in Henegouwen.
Hierdie verbod was onsuksesvol en is koeke, lekkers en sjokolade in hierdie vorms, vandag steeds tydens die Pase verkrygbaar.
Bron: Die Germane.
04-09-2012, 06:07 AM #2
Re: Paashaas van die Paasfees
So blink soos ’n spieël (bottel, 'n nuwe sikspens)
So dom soos ’n esel (of 'n klip)
So dun soos ’n plank (papier)
So groot soos 'n reus
So helder soos kristal (daglig)
So kwaai soos 'n tierwyfie
So maer soos ’n kraai (riet)
So seker soos twee maal twee vier is (wat ek leef, amen in die kerk, blik, as die hemel blou is)
So skelm soos die houtjie van die galg ('n jakkals)
So slim soos die houtjie van die galg ('n jakkals, Salomo)
So stadig soos ’n skilpad (trapsuutjies, harmansdrup)
So sterk soos ’n bees ('n leeu, die duiwel)
So stil soos ’n muis (die graf)
So swart soos die nag
So vinnig soos die wind (blits)
So wit soos 'n laken (sneeu, melk, wol)